EN ORIGINAL SERIE FRA NETFLIX
SANDHED
Hvad er sandhed?
Jeg sværger højtideligt…
Som børn lærer vi, at nogle ting ikke er til diskussion.
Men er man tyran i en kaotisk verden,
er sandheden … ofte ubekvem.
Sandhed er et problem for enerådende herskere og bøller,
fordi sandheden indbyder til debat.
Sandhed antyder, at vi kan være kritiske over for det, vi får fortalt.
Få kæmpede så indædt en kamp imod sandheden som denne mand:
Joseph Stalin…
DIKTATOR I SOVJETUNIONEN 1929-1953
…der brugte propaganda, misinformation og andre snedige trick
til at fastholde total kontrol over det enorme Sovjetunionen.
Stalin gav folk grundlaget for deres virkelighed.
Det er helt enkelt: Gavner det revolutionen, så er det sandt.
Stalin mestrede vejledningen og styrede ikke blot folks liv…
"Den enkeltes frihed" findes ikke mere.
…men også deres sind.
I løbet af Stalins 3 årtier lange regeringstid
knuste han alle institutioner, der vovede at udfordre statsmagten.
For at forstå, hvordan han gjorde, skal du første kende lidt til manden selv.
FAKTA NR. 1 - STALIN BLEV FØDT I GEORGIEN OG HED IKKE STALIN
Stalin blev født som Ioseb Dzhugashvili…
PROF. I HISTORIE
…i en lille georgisk by, Gori, i udkanten af det russiske imperium.
Senere i livet valgte han at tage navnet Stalin.
Stalin kommer af det russiske ord "stal",
som betyder "stål".
FAKTA NR. 2 STALIN VAR EN EFFEKTIV TERRORIST
I starten af tyverne blev han bolsjevik.
Marxistiske rebeller, der ville vælte Ruslands regering.
De udøvede vold.
Stalin var selv leder af en lille terroristgruppe.
Han blev anholdt mange gange og sendt til Sibirien,
men han flygtede og vendte tilbage til sagen.
Dem, der overlevede, hærdedes. De blev hårdføre.
FAKTA NR. 3 STALIN BLEV BEMÆRKET AF VLADIMIR LENIN
Stalin fik Lenins opmærksomhed på grund af sin evne til at få ting gjort.
PROF. I HISTORIE
Da bolsjevikkerne tog magten i 1917,
satte Lenin Stalin i spidsen for et vigtigt ministerium.
I 1922 blev Stalin udpeget til Generalsekretær i Kommunistpartiet,
som dengang var en bureaukratisk stilling.
Andre affejede ham hånligt som blot en papirnusser.
Det var et billede, Stalin selv bevidst dyrkede…
PROF. I POLITISK VIDENSKAB
…så folk ikke så ham som en trussel.
Sådan fik Stalin magt og indflydelse.
Men for at komme op og blive tyran
måtte han udmanøvrere sine rivaler og løbe fra sin fortid.
Heldigvis har vejledningen den perfekte taktik
til at viske tavlen ren.
OMSKRIV HISTORIEN
Nogen sagde engang: "Den, der styrer fortiden, styrer fremtiden."
Stalin var historiestuderende.
Han indså, at man ikke bare kan læne sig tilbage
og vente på, at historiens love selv finder ud af tingene.
Det skal pålægges.
Sådan var det både for Stalin og de gutter her.
I et forsøg på at genoprette national stolthed,
beordrede Hitler nazisternes overkommando
til at ødelægge minder fra 1. Verdenskrig i det besatte Europa
og fjerne beviser på Tysklands tidligere nederlag.
Kim-regimet i Nordkorea insisterede på, at Sydkorea skød først i Koreakrigen,
imens det begyndte med, at Nordkorea invaderede Seoul,
og Mao Zedong benægtede pure,
at kinesiske borgere sultede som konsekvens af hans "Store spring fremad",
trods beviser på, at hungersnøden dræbte op til 45 millioner.
MOSKVA 1923 SEKS ÅR, FØR STALIN BLEV DIKTATOR
I 1923 skrantede Vladimir Lenins helbred.
Stalin og hans embedsmænd, Lev Katmenev og Grigory Zinoviev,
blev udpeget til at lede landet.
Imens planlagde Stalin allerede sine næste træk.
Stalin måtte vise,
at han var arvtager til Lenin
og havde samme visioner
Men han havde et lille problem.
I slutningen af sit liv havde Lenin mistanke til Stalin.
Han sagde: "Stalin er for grov. For intolerant.
Får han lov til at fortsætte, frygter jeg, han vil splitte partiet."
Januar 1924. Lenin låfor døden.
Så nu startede Stalin processen
med at gøre deres relation mere produktiv.
Da Lenin var død,
tog Stalin straks teten og planlagde begravelsen.
Stalin holdt glødende foredrag om leninistisk filosofi.
Han gav lov til et mausoleum for Lenin midt på Den Røde Plads.
Og som bevis på deres tætte, personlige bånd
udsendte Stalin et privatfoto af sig selv og Lenin sammen.
Men først forstørrede teknikere ham på billedet,
så Lenin virkede mindre ved siden af arvtageren,
og satte dem tættere sammen.
De retoucherede også Stalins ansigt,
der var mærket af kopper, han havde som lille.
De forlængede hans arm, der blev skadet i en ulykke, da han var barn.
En af historiens første Photoshop-opgaver.
Stalins mange forsøg på at ændre forholdet til Lenin gav pote.
I løbet af de næste fem år
styrkede Stalin sin position i toppen af sovjet-regeringen
og skubbede konkurrenter væk fra sin vej til absolut magt.
Han blev enehersker over Sovjetunionen.
Fra da af skrev Stalin sin egen historie for Kommunistpartiet,
og alle lærte den udlægning af historien.
Men at pynte på fortiden gør det ikke alene.
Hvis dit folk har adgang til andre, mere aktuelle informationskilder,
og hvis du virkelig vil vinde kampen om sandheden,
er du kun lige begyndt.
CENSURÉR ALT
Et af de bedste redskaber, en leder overhovedet har, er,
hvem der styrer informationer.
FORTROLIGT
Når man kan lukke informationskanaler,
kan man fremme en ønsket fortælling
og gøre den til den virkelighed, ens borgere lever i.
Stalin behøvede ikke gøre det selv.
Han havde et forspring.
Stalin havde arvet et totalitært diktatur.
De havde allerede fuld kontrol over massemedierne.
Selvfølgelig havde der været censur i tzar-tiden,
men det var intet imod det, som Stalin indførte.
Hvad angår forbudte emner, tænkte Stalin på alt.
Personlig indkomst: forbudt.
Prisstigninger, alt omkring fødevareknaphed
eller generel hungersnød: uhørt.
Statistik over kriminalitet, arbejdsløshed eller hjemløshed: skandaløst.
Natur- eller menneskeskabte katatstrofer, som jordskælv og flystyrt,
fængselsforhold, reklamer for udenlandske varer.
Vent, der er mere.
Navne på embedsmænd og ægtefæller, medicintilgængelighed
og alt vedrørende Kremls struktur
eller reparationer på Bolshoi Teater, naturligvis.
Under Stalin ødelagde biblioteker…
CENSUREREDE SCENER
eller begrænsede adgang til tekster, staten fandt oprørende,
og det holdt påvirkelige sovjetborgere godt beskyttede
imod figurer som Sherlock Holmes.
Hvorfor Sherlock Holmes? Han er meget sin egen.
Måske lidt for individualistisk efter stalinismens smag.
Og Robinson Crusoe.
Robinson Crusoe er en kapitalistisk helt.
Han var idérig og klarede sig og overlevede sært nok.
Mener du, at bogcensur er ekstremt,
så vent til du ser, hvad der sker, når der kommer en sand krise.
Sidst i 1920'erne, for at rejse penge til en omlægning af økonomien…
PROF. I POLITIK
…begyndte Stalin på en kæmpe proces for at reformere landbruget i landet
og placere folk på store fællesgårde.
De besluttede at gøre bønderne
til producenter for byerne, hæren og eksporten.
Resultatet var hungersnød.
UKRAINE 1931 TO ÅR, EFTER STALIN BLEV DIKTATOR
Alene i Ukraine døde millioner af sult.
Folk blev kannibaler.
Intet af det blev omtalt i pressen, og folk anede ikke, at det foregik.
I stedet for at erkende, at strategien slog fejl,
besluttede han at ofre disse millioner af mennesker
for det, han så som et vigtigere mål,
nemlig at bevare det eksisterende socialistiske system.
Så Stalin skabte sin egen virkelighed. Alt er helt under kontrol.
Det bliver håndteret meget snart.
Samtidig lukkede Stalin Ukraine af fra omverdenen.
RÆDSLERNE I UKRAINE
Men i sidste ende skal gribbene i verdenspressen nok finde en vej ind.
Følg vejledningen, så skal du ikke håndtere problemet alene.
FORFØR UDLÆNDINGE
TRE ÅR, EFTER STALIN BLEV DIKTATOR
I 1930'erne troede mange i Vesten, liberale og venstrefløjen vigtigst af alt,
at Sovjetunionen var et alternativ til den kapitalistiske Depression,
så de ville ikke tænke dårligt om Sovjetunionen.
Stalins forgænger, Lenin, havde et navn for disse uventede allierede…
NYTTIG IDIOT
…nyttige idioter.
NAIV PERSON, DER KAN UDNYTTES TIL POLITISKE FORMÅL
Man udnytter en sårbarhed, de har,
deres ego, via penge
for at få dem med på ens fortælling,
og det giver ens regime troværdighed og legitimitet.
Stalin var ikke den eneste tyran, der vidste det.
Hitler havde fornemme fortalere
i hertugen og hertuginden af Windsor og Charles Lindbergh,
der hjalp med at booste hans image.
Da verden vendte sig imod Fidel Castros tyranni i Cuba,
forblev den colombianske forfatter Gabriel Garcia Marquez
en nær ven og forsvarer af regimet.
Og Nordkoreas Kim Jong-Un fandt en usædvanlig kammerat
i den tidligere NBA-stjerne, Dennis Rodman.
Stalin gik endnu videre.
Han inviterede en række venstrefløjsforfattere og tænkere
fra George Bernard Shaw over H. G. Wells til Jean-Paul Sartre
til at se det socialistiske utopia med egne øjne.
Men for at sælge sin sandhed til verden
måtte Stalin rekruttere en troværdig autoritet…
…som Walter Duranty.
NEW YORK TIMES KONTORCHEF I MOSKVA
Duranty havde været New York Times' mand i Moskva siden 1922,
men blandt sine journalistkolleger
var Duranty mere kendt for sine kvinder og sit træben end for sine principper.
Rygter om Durantys ambitioner og blakkede etik fandt vej til Kreml,
hvor Stalin så journalistens potentiale
i forhold til at aflede opmærksomheden fra den aktuelle hungersnød.
Stalin tilbød Duranty et eksklusivt interview i Kreml…
…hvor han holdt hof, om kommunismens undere
og hans plan for sovjetisk fremgang.
Duranty var taknemlig for chancen.
Han skrev glødende artikler om den sovjetiske leder.
STALINISME, IKKE KOMMUNISME
Duranty inviteredes til Ukraine,
hvor kun få udenlandske journalister havde måttet komme.
De tog ham med til Ukraine
og viste ham udvalgte steder, hvor der ikke var hungersnød.
Men da han tog længere ud på landet…
…stod virkeligheden lysende klar.
Skrev Duranty sandheden?
Niks.
Han skrev fortsat artikler, der påstod, at rygterne om hungersnød var overdrevne.
Utroligt nok gav Durantys falske nyheder ham en Pullitzer-pris,
imens de skabte Stalins ry verden over.
Nu, hvor du har indført censur,
og nøglepersoner slukker PR-brande i udlandet,
skal du videre med næste skridt i kampen imod sandheden.
Det kræver, at du sigter på den helligste institution af alle.
TILINTETGØR GUD
Religion besvarer normalt spørgsmål, der ikke kan besvares.
Hvad er meningen med livet? Hvorfor er vi her?
Men som tyran er der kun plads til én kilde til åndelig sandhed,
og Gud ved, at det er dig.
Stalin ville ødelægge religion.
Ikke blot, fordi religion var opium for masserne.
De var imod kirken,
fordi den havde guld, ædelstene og værdifulde kunstgenstande.
Rigdom, som Stalin behøvede til opbygningen af Sovjet-staten.
Men at vende folk imod troen kræver mere end at undertrykke religion.
Du skal erstatte den.
I stedet for religion tilbød Sovjetunionen deres eget dogme.
Det kaldte de marxisme-leninisme.
-I stedet for jul og påske… -Sovjetterne skabte deres egne helligdage.
Maj-dag, Arbejder-dag
og den 7. november, der er årsdagen for bolsjevikkernes magtovertagelse.
Og i stedet for Jesus og hans helgene
ophøjede Stalins regime nye kommunist-martyrer,
som folk kunne efterleve og ære,
som denne dreng.
Ifølge historien
var Pavlik Morozoc en mønsterstudent og glødende ung kommunist,
der boede i en landsby langt oppe i Uralbjergene.
Men en dag under Den store hungersnød, stod hans loyalitet sin prøve.
Da han så at hans far hamstrede korn og solgte det med overskud….
…tog unge Pavlik det patriotiske valg.
Han meldte sin far til det lokale hemmelige politi.
Men hans onkel, bedsteforældre og kusiner og fætre var ikke glade.
De fangede unge Pavlik i den nærliggende skov og dræbte ham.
Sovjetiske aviser fortalte om den frygtelige forbrydelse,
og Pavlik blev en folkehelt,
og hans slægtninge blev henrettet.
Stalin sikrede sig, at Pavliks historie levede videre.
Hans bedrifter genfortaltes i sange, spil, bøger og i en helaftens-opera.
Men heltefortællingen har en drejning.
Historien er sikkert løgn.
Siden Sovjetunionens endeligt
har vi opdaget, at Pavlik Morozo er en opdigtet myte,
der var led i propaganda-strategien.
Men tror du, det betyder noget, har du ikke hørt efter.
Når du erstatter religion med staten, bliver din sandhed guddommelig.
Alligevel vil nogle stadig stædigt klynge sig til andre sandheder:
såkaldte videnskabelige fakta.
Bare rolig. Det kan du også ordne.
KORRUMPER VIDENSKABEN
Hele videnskabs- og forskningskulturen…
HISTORIKER
…med objektive fakta
og konklusioner, der ikke beror på ideologi, men faktisk præcision,
er en plage for tyranner.
Naturligvis er den det,
for videnskabsfolk tror, deres sandhed er overlegen.
SVINDEL
Men det kan virkelig ikke passe.
Den spanske diktator Francisco Franco
opløste landets videnskabelige forskningsstyrelse
og afviste teorier som evolution,
som han og hans parti så som uforenelige med deres kristne tro.
Hitler og Det tredje rige styrede med hård hånd,
hvilke forskningsområder der kunne bestå
og afviste på et tidspunkt relativitet og kvantemekanik
til fordel for områder som arisk fysik.
Præsident Yahya Jammeth i Gambia tvang angiveligt tusinder af folk med hiv
til at afvise traditionel behandling til fordel for hans eget produkt,
som han påstod ville fjerne virussen inden for tre dage.
Det gjorde det naturligvis ikke.
Stalins syn på videnskabsområder
var på mange måder påvirket af hans ideologiske dogme.
Hvis visse fakta ikke passede ind, kunne de ignoreres,
og videnskabsmænd blev opfordret til at ignorere disse fakta.
En, der virkelig forstod det, var revolutionær biolog Trofim Lysenko.
1898-1976 - AGRIKULTURBIOLOG OG GENETIKER
Lysenko var sikker på, at løsningen
på Sovjetunionens vedvarede fødevaremangel
var at anvende marxistiske principper på planter.
Han gjorde fjollede ting.
Han udsatte korn for kulde
i den tro, at fremtidige generationer af korn ville være kulderesistente.
Det er komplet absurd,
men han beskrev denne tanke som tættere på marxistiske principper.
Og Stalin var vild med det.
Stalin inviterede Lysenko til at tale i Kreml,
hvor Lysenko angreb moderne genetik,
betvivlede loyaliteten for landets videnskabsmænd
og lovede, at hans revolutionerende teorier
ville gøre en ende på sulten i USSR for altid.
Stalin kunne lide det, han hørte.
Inden for få år var alle andre genetikteorier forbudt,
professoerer var fjernet fra deres poster,
og laboratorier var lukket.
Alle, der protesterede, blev fjernet.
Der opstod en krig inden for sovjetisk videnskab,
særligt sovjetisk biologi, som resultat af det.
I propaganda viste Stalin Lysenko som et videnskabsgeni og revolutionær.
Men i praksis faldt Lysenkos teorier fuldstændig igennem,
hvilket medførte endnu mere død og lidelse i befolkningen.
Så naturligvis sad Lysenko på posten indtil 1964.
Stalin så Lysenkos evne til at tilpasse fakta på et specifikt område
som et vigtigt udtryk for loyalitet.
For Stalin var dette udtryk for loyalitet vigtigere end de videnskabelige fakta.
Lad os se engang.
Når du har miskrediteret videnskaben, knust religion, omskrevet historien
og erstattet irriterende fakta med propaganda,
bør din kamp imod sandheden bære frugt.
Men der er endnu en forhindring på din vej til absolut kontrol
over folks sind og liv:
deres tro på hinanden.
Forbindelser imellem borgere.
Det er en trussel i et autoritært system.
Ingen principper eller værdier
må stå over loyaliteten og underdanigheden over for lederen.
Det kræver sin mand at knuse denne trussel, så gør dig klar.
FJERN TILLID
Fænomenet "mistillid" er et utroligt stærkt våben.
Hvis man ikke længere stoler på nogen,
overgiver man sig frivilligt til statsmagten,
fordi alt andet er mistænkeligt.
Man skulle tro, at med Stalins hårde kamp imod sandheden,
ville det her være på plads, men en tyrans arbejde slutter aldrig.
FEM ÅR, EFTER STALIN BLEV DIKTATOR
I 1934 er sandheden den,
at der stadig var problemer med Stalins greb om magten.
Alle fjenderne var ikke nedkæmpet.
Starten var skue-retssagerne i Moskva, hvor topfigurer i kommunistpartiapparet
blev offentligt anklaget for at være medlemmer
af en anti-sovjetisk sammensværgelse.
Men når det gjaldt om at vende folk imod hinanden,
var regeringsudrensningen kun en lille forret.
FORRÆDER
Hvis disse revolutionshelte kunne være forrædere…
FJENDE AF FOLKET
…hvem kunne så også være forræder?
Konklusionen er åbenlys: alle.
Den generelle fornemmelse var:
"Der er en sammensværgelse imod vores nye stat.
Nu skal du gå ud og finde disse konspiratorer."
-Hvad skal en loyal borger gøre? -Naboer angav hinanden.
Børn begyndte at angive deres forældre.
Det satte en lavine af angiverier i gang.
DEN STORE TERROR 1936–1938
Den Store Terror.
Under Den Store Terror blev over 750.000 dræbt.
Og for Stalin var det en del af hans store plan.
Han skrev et notat.
Dræber man 100 mennesker, og fem af dem er fjender af folket,
er det ikke dårligt.
Det var Stalins model. Man kan dræbe for mange…
…men endelig ikke for få.
Og dem, der nu måske ville sige,
at anklagerne imod deres medborgere ikke var sande,
var der et simpelt svar.
Sandt? Partiet bestemmer, hvad der er sandt.
Der er en højere sandhed i disse diktaturer,
og det er magtens sandhed.
Ved at omskrive sandheden for millioner af sine borgere
fastholdt Stalin Sovjetunionen i et jerngreb i endnu 15 år.
Man skulle antage, at han efter alt det ville blive husket som en skurk,
men sandheden er mere kompliceret.
Mange ærer Stalin som en stor leder.
Men de store menneskelige omkostninger fik omlagt Sovjetunionen
fra landbrug til industri.
Definerer man succes som det at nå sine mål,
var han meget succesrig.
Nu kender du hemmeligheden bag Stalins historiske styre.
Men tyranni handler ikke kun om at styre folks sind.
Det handler om magten til at genopbygge samfundet, som du vil.
Spørg bare denne mand, Muammar Gaddafi,
som brugte sin egen vision og milliarder af oliepenge
til at gøre ørkenstaten Libyen til sin personlige helligdom.
Hele mit folk elsker mig!
Hvad skulle kunne gå galt?
Tekster af: Pia C. Hvid